sagorsarker/bangla-wikipedia huggingface dataset:
চ্যানেল ওয়ান (বাংলাদেশী টিভি চ্যানেল)

চ্যানেল ওয়ান ছিল একটি বাংলাদেশী উপগ্রহ-ভিত্তিক টেলিভিশন চ্যানেল। ২০০৬ সালের ২৪ জানুয়ারি ঢাকা হতে এর সম্প্রচার শুরু হয়। ওয়ান গ্রুপ এর অধীন ওয়ান এন্টারটেইনমেন্ট লিমিটেড এই চ্যানেলটির মালিক। বাংলাদেশ সময় সকাল সকাল ৮টা, দুপুর ১২টা ও আড়াইটা, বিকাল পাঁচটা, সাড়ে ছয়টা, সাড়ে সাতটা এবং রাত ১০টা, সাড়ে বারটা, এবং তিনটায় এই চ্যানেলে সংবাদ প্রচারিত হয়।
২০০৬ সালে, ওয়ান এন্টারটেইনমেন্ট স্টেশনের সম্প্রচার সরঞ্জামকে জামানত রেখে দিয়ে প্রাইম ব্যাংক থেকে লোন নেয়। ২০০৮ সালে, ব্যাংক লোন পরিশোধ করার আহ্বান করে এবং লোন পরিশোধ না করার কারণে ব্যাংকটি জামানতে রাখা সরঞ্জামগুলি নিলামে উঠালে পিপলস এন্টারটেইনমেন্ট লিমিটেডে তা কিনে নেয়। চ্যানেল ওয়ান তারপরেও এর কার্যক্রম চালাতে থাকে, যেটিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) ভাড়া করা সরঞ্জাম দিয়ে চালানো হচ্ছে বলে সাব্যস্ত করে, যা বাংলাদেশের টেলিযোগাযোগ আইনের লঙ্ঘন। ফলস্বরূপ, বিটিআরসি ২৭ এপ্রিল ২০১০ সন্ধ্যা ৬টা ৪০ মিনিটে চ্যানেলটি বন্ধ করে দেয়। এটির চূড়ান্ত সম্প্রচার ছিল সন্ধ্যা ৬টা ৩০ মিনিটের সংবাদ বুলেটিন।
চ্যানেল ওয়ানের ঊর্ধ্বতন পর্যায়ের সাবেক এক কর্মী কালবেলাকে বলেন, প্রতিষ্ঠানটি চালুর বিষয়ে কাজ শুরু করেছে মালিকপক্ষ। সেজন্য তারা আদালতে যাওয়ার সিদ্ধান্ত নিয়েছেন। আইনি প্রক্রিয়া শেষে সম্প্রচারে আসতে একটু সময় লাগবে। ইতোমধ্যেই সাবেক কর্মীরা ‘গেট টুগেদার’ করেছেন। তাদের কারও কারও সঙ্গে যোগাযোগ রাখছে মালিকপক্ষ। শীঘ্রই চালু হবে চ্যানেল ওয়ান।এ জন্য দীর্ঘ ১৬ বছর পর আবারো মামলা নিয়ে আদালতে গেলে চেম্বার আদালত চ্যানেল ওয়ান কর্তৃপক্ষকে আপিল আবেদনের বা আপিল করার অনুমতি দিয়েছে।মঙ্গলবার ২৮ জানুয়ারি আপিল বিভাগের চেম্বার জজ আদালত এ বিষয়ে আপিলের শুনানির জন্য আগামী ১৬ ফেব্রুয়ারি দিন ঠিক করেছে,ঐদিন আপিল বিভাগের নিয়মিত ও পূর্ণাঙ্গ বেন্ঞ্চে এই শুনানি অনুষ্ঠিত হবে। অবশেষে আজ সোমবার ২৪ ফেব্রুয়ারী বিচারপতি মো:আশফাকুল ইসলামের নেতৃত্বাধীন আপিল বিভাগ চ্যানেল ওয়ান সম্প্রচার বন্ধে বিটিআরসির সিদ্ধান্ত স্থগিত করেছেন।ফলে চ্যানেল ওয়ানের কার্যক্রম পুনরায় শুরু করতে আর কোনো বাধা নেই।
খই

খই সাধারণ গ্রামবাংলার অতি জনপ্রিয় একটি খাবার। সাধারণত আপ্যায়ন এর সময় এর ব্যবহার হয়। আস্ত ধান গরম বালুতে ভেজে এটি তৈরি হয়। খোসার ভিতরে গরম চাল প্রথমে বাড়তে পায় না। কিন্তু ছোটখাট বিস্ফোরণ ঘটিয়ে খোসা ফাটিয়ে চাল শেষপর্যন্ত যখন বাইরে আসে তখন খই(popped rice) বনে গিয়ে তার নিজের গা-ও চৌচির, মুড়ির মত মসৃণ নয়।
যে কোন ধান থেকেই খই করা সম্ভব। তবে বৈচিত্রপূণ্য এই বাংলাদেশে খই এর উপযুক্ত বিশেষ কিছু ধান আছে।
খই তৈরির জন্য প্রথমে লম্বা বা মোটা জাতের ধান বাছাই করতে হবে। এরপর রোদে শুকিয়ে নিতে হবে ভালোভাবে, রোদে শুকানোর পর স্বাভাবিক তাপমাত্রায় আসলে চুলায় কড়াইতে উত্তপ্ত বালুতে সামান্য পরিমাণ দিয়ে নাড়াচাড়া করতেই তৈরি হয়ে যায় খই।
খইকে "লাজ"ও বলা হয়। বাঙালি লোকচারে, যেমন বিবাহ, মাঙ্গলিক ও পূজা-পার্বণে খই নানাভাবে ব্যবহার হয়।
খই ভাজার পর ধানের খোসা ছাড়ানোর পর গুড় বা চিনি সহযোগে কিংবা কাঁঠাল দিয়ে পরিবেশন করা হয় ।
ঢাকাই শাড়ি

ঢাকাই শাড়ি বাংলাদেশের ঢাকা জেলা ও তার আশে পাশের এলাকায় তৈরি করা এক প্রকারের শাড়ি। এটি সুতি কাপড় হতে প্রস্তুত করা হয়। উন্নতমানের জন্য বাংলাদেশ ছাড়াও অন্যান্য দেশে এই শাড়ির কদর রয়েছে।
বুননের অনন্য হাতে কৌশলকে আগের দিনে জামদানি বলা হত, আর এই বুননকে ঢাকাই বলা হত। সংবেদনশীল তাঁতি এবং কারিগররা তাদের বুননের নকশার অনুপ্রেরণা নিতেন আশেপাশের জীবন থেকে সাধারণ জিনিস যেমন ভাঙা চিরুনি থেকে শুরু করে প্রকৃতির জিনিস যেমন উদ্ভিদ এবং প্রাণীজগত এবং ঐতিহ্যবাহী বাঙালি নকশা আল্পনার নকশাও এদের শাড়িতে উঠে আসত।
ফিবোনাচ্চি রাশিমালা

ফিবোনাচ্চি রাশিমালা () শুধুমাত্র গণিত নয় বরং প্রকৃতিরও অনেক রহস্যের উন্মোচন ঘটাতে সক্ষম বলে অনেকের ধারণা। স্বয়ং ফিবোনাচ্চি রাশিমালার আবিষ্কারক ত্রয়োদশ শতাব্দীর বিখ্যাত গণিতবিদ Leonardo Da Pisa (ডাকনাম Fibonacci) বলে গেছেন, "প্রকৃতির মূল রহস্য এ রাশিমালাতে আছে"। ফিবোনা হল আসলে একটা সিম্পল সিরিজ নাম্বার। এ সিরিজটি শুরু হয় ০ থেকে এবং সিরিজের পরবর্তী সংখ্যাগুলো প্রতিটি তার পূর্ববর্তী দুইটি সংখ্যার যোগফল।
গাণিতিক রাশিমালার সাহায্যে বলা যায়ঃ
formula_1
ঠিক বিপরীতভাবে যেকোন সংখ্যা তার পরবর্তী দুটি সংখ্যার বিয়োগফলের সমান। অর্থাৎ
আবার,
১৩, ২১, ৩৪, ৫৫, ৮৯, ১৪৪, ২৩৩, ৩৭৭, ৬১০, ৯৮৭,………………. শ্রেণীর একক অঙ্কের সংখ্যা ৩, ১, ৪, ৫, ৯, ৪, ৩, ৭, ০, ৭, …………………… ফিবোনাচ্চি শ্রেণীকে অনুসরণ করছে।
উপরের আলোচনা থেকে আমরা পাই
যা মেট্রিক্স আকারে প্রকাশ করলে
একই ভাবে আমরা দেখাতে পারি
উপরের ফলাফল থেকে আমরা এই রাশিমালার উচ্চতর সংখ্যার সাধারণ প্রকাশ করতে পারি
রাণী হামিদ

রাণী হামিদ (জন্ম:২৩ ফেব্রুয়ারি,১৯৪৪) একজন বাংলাদেশী দাবাড়ু। তিনি বাংলাদেশের প্রথম মহিলা আন্তর্জাতিক দাবা মাস্টার। রাণী হামিদের পুরো নাম সৈয়দা জসিমুন্নেসা খাতুন ডাক নাম রাণী। বিয়ের পর তিনি স্বামীর নাম যুক্ত করে রাণী হামিদ হন। ক্রীড়াজগতে তিনি রাণী হামিদ নামেই পরিচিত। ১৯৮৫ সালে তিনি ফিদে আন্তর্জাতিক মহিলা মাস্টার খেতাব পান। তিনি ৩ বার ব্রিটিশ মহিলা দাবা প্রতিযোগিতায় চ্যাম্পিয়ন হন॥ রাণী হামিদের সন্তান কায়সার হামিদ ১৯৮০-এর দশকে বাংলাদেশের ক্রীড়া জগতের খ্যাতনামা ফুটবল খেলোয়াড় ছিলেন।
রাণী হামিদের জন্ম ১৯৪৪ সালের ২৩ ফেব্রুয়ারি সিলেট জেলায়। বাবা সৈয়দ মমতাজ আলী পেশায় পুলিশ কর্মকর্তা ও মা মোসাম্মাৎ কামরুন্নেসা খাতুন ছিলেন গৃহিণী। চার ভাই ও চার বোনের মধ্যে রাণী হামিদ তৃতীয়। চট্টগ্রাম নন্দনকানন গার্লস হাইস্কুলে ১৯৫২ সালে তিনি সরাসরি ২য় শ্রেণীতে ভর্তি হন। ১৯৫৪ সালে বাবার বদলির সাথে সাথে স্কুল বদল হয় এবং তিনি কুমিল্লা মিশনারি স্কুলে ৪র্থ শ্রেণীতে ভর্তি হন। পরবর্তীতে ৫ম, ৬ষ্ঠ ও ৭ম শ্রেণী পড়েন কুমিল্লার ফয়জুন্নেসা গার্লস হাই স্কুলে। ৮ম ও ৯ম শ্রেণী পার করেন রাজশাহীর একটি স্কুলে। সিলেট বালিকা বিদ্যালয় থেকে ১৯৬০ সালে ম্যাট্রিক পরীক্ষায় কৃতকার্য হন। ঢাকার ইডেন কলেজ থেকে প্রাইভেট পরীক্ষা দিয়ে ইন্টারমিডিয়েট পরীক্ষায় উত্তীর্ণ হন। এর মধ্যেই ১৯৫৯ সালে তিনি পাকিস্তান সেনাবাহিনীর ক্যাপ্টেন এম এ হামিদকে বিয়ে করেন। রাণী বিয়ের পরে ইডেন কলেজ থেকেই প্রাইভেট ডিগ্রি পরীক্ষা দেন এবং কৃতকার্য হন।
রাণী হামিদ পেশাদারী দাবা খেলা শুরু করেন বিয়ের পরে।তিনি আন্তর্জাতিক মাস্টার নর্ম অর্জনকারী প্রথম বাংলাদেশী মহিলা দাবাড়ু। খেলাধুলার প্রতি তার স্বামী মোহাম্মাদ আব্দুল হামিদের আগ্রহ ও উৎসাহ থাকায় তিনি দাবা খেলার প্রতি জোর দেন। ১৯৭৪-৭৫ সালে ঢাকা ক্যান্টনমেন্টের কোয়ার্টারে থাকার সময় জাতীয় দাবা চ্যাম্পিয়ন ডঃ আকমল হোসেনের প্রতিবেশী ছিলেন তিনি। তার সহযোগিতায় তিনি ১৯৭৬ সালে প্রথম মহসিন দাবা প্রতিযোগিতায় অংশগ্রহণ করেন। তার সাথে ঢাকা মেডিকেল কলেজের ছাত্রী দীপ্তি ও বীথিসহ কয়েকজন নারী দাবা খেলায় অংশগ্রহণ করেছিলেন। ১৯৭৭ সালে নবদিগন্ত সংসদ দাবা ফেডারেশন নারীদের জন্য প্রথমবারের মতো আলাদাভাবে দাবা প্রতিযোগিতার আয়োজন করে। পরবর্তীতে ১৯৭৮ ও ১৯৭৯ সালেও একই আয়োজন হয় এবং তিনবারেই রাণী হামিদ চ্যাম্পিয়ন হন। ১৯৭৯ সনে ঢাকায় উন্মুক্ত দাবা প্রতিযোগিতায় অংশগ্রহণ করে রাণী হামিদ চ্যাম্পিয়ন হন। এরপর থেকেই তিনি একের পর এক জাতীয় ও আন্তর্জাতিক প্রতিযোগিতায় অংশগ্রহণ করেন এবং কৃতিত্ব অর্জন করেন। অভিজ্ঞতা ছাড়াই প্রথমবারের মতো তিনি ১৯৮১ সালে ভারতের হায়দারাবাদে প্রথম এশীয় চ্যাম্পিয়নশিপে অংশগ্রহণ করে সুনাম অর্জন করেন। তিনি কমনওয়েলথের একজন শীর্ষ দাবা খেলোয়াড়। আন্তর্জাতিক মহিলা মাস্টার, জাতীয় ও ব্রিটিশ নারী দাবা চ্যাম্পিয়ন। তিনি এ পর্যন্ত তিনবার ব্রিটিশ নারী দাবা চ্যাম্পিয়ন হয়েছেন। তিনি ছিলেন দাবা অলিম্পিয়াডে ৫ম মহিলা যিনি যোগ্যতার ভিত্তিতে অলিম্পিয়াডে জাতীয় পুরুষ দলের হয়ে খেলেছেন। ১৯৮৯ সনে ঢাকায় অনুষ্ঠিত কাসেদ আন্তর্জাতিক মহিলা দাবায় যৌথ চ্যাম্পিয়ন হন রাণী হামিদ। ১৯৭৯ থেকে ১৯৮৪ সাল পর্যন্ত তিনি ছয়বার জাতীয় মহিলা দাবা চ্যাম্পিয়নশিপে চ্যাম্পিয়ন হন। এছাড়া ১৯৮৮, ১৯৯০, ১৯৯২, ১৯৯৬,১৯৯৮, ১৯৯৯, ২০০১,২০০৪ ও ২০০৬ এ জাতীয় মহিলা দাবা চ্যাম্পিয়নশিপে চ্যাম্পিয়ন হন। ২০০৬ পর্যন্ত তিনি মোট ১৫ বার জাতীয় মহিলা দাবা চ্যাম্পিয়নশিপে চ্যাম্পিয়ন হবার গৌরব অর্জন করেছেন। কমনওয়েলথ দাবা চ্যাম্পিয়নশীপ’২০১৫তে রাণী হামিদ বাংলাদেশের হয়ে স্বর্ণ পদক জয় করেন। দাবার বিশ্বকাপ খ্যাত “দাবা অলিম্পিয়াড”এ তিনি অসংখ্যবার বাংলাদেশের হয়ে অংশগ্রহণ করে দেশের প্রতিনিধিত্ব করেন।
মতিউর রহমান (সাংবাদিক)

মতিউর রহমান (জন্ম: ১৫ এপ্রিল, ১৯৪৬) একজন বাংলাদেশী সাংবাদিক ও লেখক৷ তিনি বাংলাদেশের বহুল প্রচারিত দৈনিক প্রথম আলোর সম্পাদক ও প্রকাশক৷ ২০০৫ সালে মতিউর রামোন ম্যাগসেসে পুরস্কার লাভ করেন।
মতিউর রহমান ১৯৪৬ সালের ২ জানুয়ারি ভারতের কোলকাতায় জন্মগ্রহণ করেন৷ তার বাবার নাম ফজলুর রহমান এবং মায়ের নাম লুৎফুনন্নেসা বেগম৷ তার স্ত্রীর নাম মালেকা বেগম৷ তাদের এক ছেলে এক মেয়ে৷ ছেলের নাম মাহমুদুর রহমান এবং মেয়ের নাম মোহসীনা বেগম৷
মতিউর রহমান ঢাকা বিশ্ববিদ্যালয়ের পরিসংখ্যান বিভাগের ছাত্র ছিলেন৷ ছাত্র জীবনে তিনি বাংলাদেশ ছাত্র ইউনিয়নের সদস্য ছিলেন এবং ১৯৬২-১৯৬৬ সাল পর্যন্ত বাংলাদেশ ছাত্র ইউনিয়নের কেন্দ্রীয় কমিটির নেতৃত্বে ছিলেন৷ ১৯৬৫-১৯৬৮ সাল পর্যন্ত তিনি ঢাকা বিশ্ববিদ্যালয় সাংস্কৃতিক সংসদের সাধারণ সম্পাদক ছিলেন৷ যৌবনে তিনি বাংলাদেশের কমিউনিস্ট পার্টির সক্রিয় কর্মী হিসাবে রাজনীতিতে অংশগ্রহণ করেছেন এবং ১৯৭৩-১৯৯০ সাল পর্যন্ত কেন্দ্রীয় কমিটির নেতৃত্বে ছিলেন৷ এছাড়া তিনি ১৯৬১ সালে নওয়াবপুর সরকারি উচ্চ বিদ্যালয় থেকে এসএসসি, ১৯৬৩ সালে ঢাকা কলেজ থেকে এইচএসসি পাস করেন৷ ঢাকা বিশ্ববিদ্যালয় এর পরিসংখ্যান বিভাগ থেকে ১৯৬৬ সালে স্নাতক (সম্মান) এবং ১৯৬৭ সালে স্নাতকোত্তর সম্পন্ন করেন৷
১৯৭০ সাল থেকে ১৯৯১ সাল পর্যন্ত সাপ্তাহিক একতা’র সম্পাদক হিসেবে দায়িত্ব পালন করেন মতিউর রহমান৷ ১৯৯২ সালে তিনি দৈনিক ভোরের কাগজ পত্রিকায় যোগ দেন৷ ১৯৯৮ সাল পর্যন্ত সম্পাদক হিসাবে দায়িত্ব পালন করেন৷ ১৯৯৮ সালে প্রতিষ্ঠিত দৈনিক প্রথম আলো পত্রিকার প্রতিষ্ঠা এবং পত্রিকার সম্পাদক হিসেবে দায়িত্ব পালন করছেন তিনি৷ ১৯৯৮ সাল থেকে এ পত্রিকার প্রকাশক ছিলেন মাহফুজ আনাম৷ বর্তমানে মতিউর রহমান এ পত্রিকার সম্পাদকের পাশাপাশি প্রকাশক হিসেবে দায়িত্ব পালন করছেন৷ এর পাশাপাশি তিনি নিউজপেপার ওনার্স অ্যাসোসিয়েশন অব বাংলাদেশের সহ-সভাপতি, জাতীয় প্রেসক্লাবের সদস্য এবং ৮ম ওয়েজ বোর্ড কমিশন অব বাংলাদেশের সদস্য হিসেব কাজ করছেন৷
মতিউর রহমান ২০০৫ সালে সাংবাদিকতা, সাহিত্য ও সৃজনশীল যোগাযোগের জন্য রামোন ম্যাগসেসে পুরস্কার লাভ করেন৷
ডিসেম্বর ২০২৪ এ ট্রান্সকম গ্রুপ-এর সিমিন রহমানের বিরুদ্ধে তার ছোট বোন নন-জুডিশিয়াল স্ট্যাম্প জালিয়াতির মাধ্যমে মৃত বাবার শেয়ার আত্মসাতের অভিযোগ আনেন। উক্ত জালিয়াতির বিষয়ে ১৮ মে ২০২৫ ইলিয়াস হোসেন-এর ফিফটিন মিনিটস নামক ইউটিউব তদন্ত প্রতিবেদন অনুষ্ঠানে দেখানো হয়, সিমিন রহমানকে এ বিষয়ে প্রথম আলোর সম্পাদক মতিউর রহমান ও ডেইলি স্টারের মাহফুজ আনাম অনৈতিকভাবে সহযোগিতা করেন।
তিনি ৫টি গ্রন্থ রচনা করেছেন এবং ৯টি গ্রন্থ সম্পাদনা প্রকাশ করেছেন৷
রামোন ম্যাগসেসে পুরস্কার

রামন ম্যাগসেসে পুরস্কার (ফিলিপিনো: "গাওয়াদ রামন ম্যাগসেসে") একটি বার্ষিক পুরস্কার যা ফিলিপাইনের প্রাক্তন রাষ্ট্রপতি রামোন ম্যাগসেসে-এর শাসনব্যবস্থায় সততার উদাহরণ, মানুষের জন্য সাহসী সেবা এবং গণতান্ত্রিক সমাজে বাস্তববাদী আদর্শবাদ উদযাপনের জন্য প্রবর্তন করা হয়। পুরস্কারটি ১৯৫৭ সালের এপ্রিল মাসে রকফেলার ব্রাদার্স ফান্ড এর ট্রাস্টি কর্তৃক নিউ ইয়র্ক শহরে প্রতিষ্ঠিত হয়েছিল, যাতে ফিলিপাইন সরকারের সম্মতি ছিল। এটি অনেক সময় "এশিয়ার নোবেল পুরস্কার" হিসেবে বিবেচনা করা হয়।
১৯৫৭ সালের মে মাসে, ফিলিপাইনের সাতজন শীর্ষস্থানীয় ব্যক্তিবর্গকে রামোন ম্যাগসেসে এওয়ার্ড ফাউন্ডেশন (আরএমএএফ) ট্রাস্টি বোর্ডের সদস্য করা হয়। এই অ-লাভজনক প্রতিষ্ঠানটি পুরস্কারটির বাস্তবায়নে কাজ করে থাকে। প্রতিষ্ঠানটি সম্প্রদায়, লিঙ্গ, জাতীয়তা ইত্যাদিকে পাশ কাটিয়ে এশিয়ার বিভিন্ন ব্যক্তি এবং সংগঠনের স্বীকৃতি ও সম্মাননা প্রদান করে। শুরুতে সরকারী সেবা; জনসেবা; সামাজিক নেতৃত্ব; সাংবাদিকতা, সাহিত্য এবং যোগাযোগে উদ্ভাবনী কলা; শান্তি ও আন্তর্জাতিক সমন্বয় - এই পাঁচটি শ্রেণীতে দেয়া হতো।
পরবর্তীতে ২০০০ সালে ম্যাগসেসে পুরস্কার প্রদান অনুষ্ঠানে প্রতিষ্ঠানটি 'নতুন নেতৃত্ব' নামে নতুন আরো একটি শ্রেণীতে পুরস্কার প্রদানের সিদ্ধান্তের কথা ঘোষণা করে। এ শ্রেণীটি ফোর্ড ফাউন্ডেশনের সহযোগিতায় ও অর্থায়ণের মাধ্যমে সৃষ্ট হয়। ব্যক্তিগতভাবে অনূর্ধ্ব চল্লিশ বছর বয়সীকে তার সম্প্রদায়ের সামাজিক পরিবর্তনে অসামান্য অবদানকে স্বীকৃতি জানাতেই এ শ্রেণীটির সৃষ্টি করা হয়েছে। কিন্তু তার নেতৃত্ব অবশ্যই নিজ সম্প্রদায়ের বাইরে ব্যাপকভাবে স্বীকৃত ও পরিচিত হতে পারবে না। ২০০১ সালে প্রথমবারের মতো নতুন নেতৃত্ব শ্রেণীতে পুরস্কার প্রদান করা হয়।
পুরস্কারটি এশিয়ার ব্যক্তিবিশেষ এবং সংস্থাগুলিকে জাতি, ধর্ম, লিঙ্গ বা জাতীয়তা নির্বিশেষে স্বীকৃতি এবং সম্মান প্রদান করে যারা তাদের নিজ নিজ ক্ষেত্রে অসামান্য কৃতিত্ব অর্জন করেছেন এবং জনসম্মাননা প্রত্যাশা না করেই উদারভাবে অন্যদের সাহায্য করেছেন।
এই পুরস্কারগুলি ছয়টি বিভাগে প্রদান করা হত, যার মধ্যে পাঁচটি ২০০৯ সালে বন্ধ করা হয়:
রামন ম্যাগসাইসাই পুরস্কারের বিজয়ীরা এশিয়ার বিভিন্ন অংশ থেকে আসেন। তবে এমন কিছু উদাহরণও রয়েছে যেখানে বিজয়ীরা এশিয়ার বাইরের দেশ থেকে এসেছেন, যারা বিভিন্ন এশীয় দেশে সেবা করেছেন, কাজ করেছেন বা কোনো উল্লেখযোগ্য কৃতিত্ব অর্জন করেছেন। ২০২১ সাল পর্যন্ত ২২টি এশীয় দেশ থেকে পুরস্কারপ্রাপ্তগণ এসেছেন।
নিম্নে রামোন ম্যাগসেসে পুরস্কার-এর পুরস্কারপ্রাপ্তদের একটি আংশিক তালিকা দেওয়া হলো। পুরস্কারপ্রাপ্তদের ব্যক্তিগত জাতীয়তা বা উৎপত্তির দেশ এবং নাগরিকত্ব উল্লেখ করা হয়েছে।
২০০৯ সাল থেকে উদীয়মান নেতৃত্ব ছাড়া অন্য কোনো নির্দিষ্ট বিভাগে এই পুরস্কার আর দেওয়া হচ্ছে না।
১৯৫৯: স্যার চিন্তামন দ্বারকানাথ দেশমুখ (সিআইই, আইসিএস) (ভারত) ১৮৯৬-১৯৮২
হেল-বপ ধূমকেতু

হেল-বপ ধূমকেতু () সম্ভবত বিংশ শতাব্দীর সবচেয়ে বেশি পর্যবেক্ষণকৃত ধূমকেতু। এটি বহু দশক ধরে আকাশের উজ্জ্বলতম ধূমকেতু হিসেবে বিরাজ করেছিল। ১৮ মাস ধরে এটিকে খালি চোখে দৃশ্যমান ছিল, যা একটি রেকর্ড। এর আগের এমন রেকর্ডটি ছিল ১৮৮১ সালের মহা ধূমকেতুর (Great Comet of 1811)।
১৯৯৫ সালের ২৩শে জুলাই সূর্য থেকে অনেক দূরত্বে ধূমকেতুটি আবিষ্কৃত হয়। মনে করা হচ্ছিল, ধূমকেতুটি যখন সূর্যের কাছে আসবে, তখন এটিকে আরও অনেক বেশি উজ্জ্বল দেখাবে। যদিও ধূমকেতুর ঔজ্জ্বল্য সংক্রান্ত পূর্বাভাস দেয়া খুব ত্রুটিপূর্ণ, তা সত্ত্বেও হেল-বপ ধূমকেতু যখন পেরিহেলিয়ন (perihelion) অতিক্রম করে, তখন এটির উজ্জ্বলতা সমস্ত প্রত্যাশা ছাড়িয়ে যায়। ধূমকেতুটিকে ১৯৯৭ সালের মহা ধূমকেতু (the Great Comet of 1997) অভিধা দেয়া হয়।
২৩ জুলাই ১৯৯৫ সালে এই ধূমকেতুটি আবিষ্কার করেন এ্যালান হেল ও টমাস বপ নামের দুই জ্যোতির্বিজ্ঞানী। তারা দুজনেই ছিলেন যুক্তরাষ্ট্রের নাগরিক। 
হেল সফলতা ছাড়া ধূমকেতু অনুসন্ধানের জন্য ঘণ্টার পর ঘণ্টা ব্যয় করতেন
এবং যখন তিনি মধ্যরাতের নিউ মেক্সিকোতে তার ড্রাইভওয়ে থেকে পরিচিত ধূমকেতু খুজছিলেন তখন দৈবক্রমে হেলবপ এর উপর তার নজর পড়ল।
সন্দ্বীপ (শহর)

সন্দ্বীপ বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি সন্দ্বীপ উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার ষষ্ঠতম জনবহুল এবং সন্দ্বীপ উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৬২.৬ কি.মি. দূরত্বে সন্দ্বীপ শহর অবস্থিত ।
বাংলাদেশ আদমশুমারী ২০১১ অনুযায়ী সন্দ্বীপ শহরের মোট জনসংখ্যা ৫২,৯৮২ জন যার মধ্যে ২৪,৫৮৫ জন পুরুষ এবং ২৮,৩৯৭ জন নারী। এ শহরের পুরুষ এবং নারী অনুপাত ৮৭। শহরে মোট খানা সংখ্যা বা পরিবার রয়েছে ১০৬৫৮ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৮৪ মিটার।
১৯৯৮ সালে সন্দ্বীপ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সন্দ্বীপ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ৫৩.১৫ বর্গ কি.মি. আয়তনের সন্দ্বীপ শহরের ৩০.০৩ বর্গ কি.মি. এলাকা সন্দ্বীপ পৌরসভা দ্বারা পরিচালিত হয়।
সন্দ্বীপ শহরের স্বাক্ষরতার হার হলোম শতকরা ৫০.৫ ভাগ।
কুমিল্লা ক্যাডেট কলেজ

কুমিল্লা ক্যাডেট কলেজ বাংলাদেশের কুমিল্লা জেলায় অবস্থিত প্রতিরক্ষা মন্ত্রণালয়ের আওতাধীন মাধ্যমিক ও উচ্চ মাধ্যমিক পর্যায়ের একটি স্বায়ত্তশাসিত আবাসিক শিক্ষা প্রতিষ্ঠান। এটি বাংলাদেশের দশম ক্যাডেট কলেজ।
স্বাধীনতার পূর্বে সামরিক বাহিনীর প্রত্যক্ষ তত্ত্বাবধানে ফৌজদারহাট ক্যাডেট কলেজ, ঝিনাইদহ ক্যাডেট কলেজ, মির্জাপুর ক্যাডেট কলেজ ও রাজশাহী ক্যাডেট কলেজ প্রতিষ্ঠিত হয়। এই চারটি প্রতিষ্ঠানের সাফল্যের ফলশ্রুতিতে আরও ছয়টি ক্যাডেট কলেজ প্রতিষ্ঠার উদ্যোগ নেয়া হয়। কুমিল্লা ক্যাডেট কলেজ তার মধ্যে অন্যতম। ১৯৮৩ সালের ১ জুলাই 'কুমিল্লা রেসিডেন্সিয়াল মডেল স্কুল' নামের শিক্ষাপ্রতিষ্ঠানটি বিলুপ্ত করে কুমিল্লা ক্যাডেট কলেজে রূপান্তরিত করা হয়। ১৯৮৪ সালের ৭ এপ্রিল তৎকালীণ অধ্যক্ষ লেঃ কর্ণেল নুরুল আনোয়ারের নেতৃত্বে ১৫০ জন ক্যাডেট নিয়ে অনুষ্ঠানিক শিক্ষা কার্যক্রম শুরু হয়।
কুমিল্লা শহর থেকে প্রায় ৮ কিলোমিটার পশ্চিমে লালমাই পাহাড়ের পাদদেশে, শালবন বিহারের কাছে কলেজের অবস্থান। প্রাথমিক অবস্থায় কলেজের আয়তন ছিল ৩১.৫৫ একর। বর্তমানে কলেজের আয়তন ৫২ একর।
ক্যাডেট কলেজ বাংলাদেশ সেনাবাহিনীর ক্যাডেট কলেজ বোর্ড এর দায়িত্বপ্রাপ্ত অ্যাডজুটেন্ট জেনারেল কর্তৃক সরাসরি নিয়ন্ত্রিত ও পরিচালিত হয়। সামরিক বাহিনীর লে: কর্নেল সমমর্যাদার অফিসার বা ক্যাডেট কলেজের সিনিয়র কোন অধ্যাপক অধ্যক্ষের দায়িত্ব পালন করেন। তিনি মূলত ক্যাডেট কলেজের সার্বিক বিষয় তত্ত্বাবধানের দায়িত্ব পালন করেন। উপাধ্যক্ষ শিক্ষা সংক্রান্ত বিষয়ে এবং মেজর পদমর্যাদার একজন সামরিক অফিসার (অ্যাডজুটেন্ট) প্রশাসনিক বিষয়ে অধ্যক্ষকে সহায়তা করে থাকেন। প্রত্যেক হাউসে একজন সিনিয়র শিক্ষক ‘হাউস মাস্টার’-এর দায়িত্ব পালন করেন। তিনি হাউসের সার্বিক বিষয়াদি দেখাশোনা করেন। এর পাশাপাশি ক্যাডেটদের সকল কর্মকাণ্ড সুষ্ঠ ভাবে পরিচালনার জন্য দ্বাদশ শ্রেণী হতে বাছাইকৃত কয়েকজনকে যোগ্যতার ভিত্তিতে প্রিফেক্ট হিসেবে মনোনয়ন দেয়া হয়। তাদের সহযোগিতার জন্য একাদশ শ্রেণী থেকে জুনিয়র প্রিফেক্ট মনোনয়ন দেওয়া হয়।
মোটছাত্রসংখ্যা: ৩০৪ জন।
জনছাত্রসংখ্যা(শ্রেণীভিত্তিক):
৭ম-৫১, 
৮ম-৫০, 
৯ম-৫৩, 
১০ম-৫৩, 
১১শ-৪৮, 
১২শ-৪৯।
কুমিল্লা ক্যাডেট কলেজের প্রাক্তন ছাত্রদের সংগঠনের নাম এসোসিয়েশন অব কুমিল্লা ওল্ড ক্যাডেটস (ACOC)। ১৯৮৬ সালের ২৩ সেপ্টেম্বর প্রথম ইনটেকের প্রাক্তন ছাত্রদের উদ্যোগে ঢাকায় সংগঠনটি প্রতিষ্ঠিত হয়।সংগঠনটি বিভিন্ন সামাজিক কর্মকাণ্ড পরিচালনা করে থাকে।
মোয়াই

মোয়াই হচ্ছে রাপা নুই দ্বীপে (, ), সংকুচিত আগ্নেয় শিলায় খোদাইকৃত অনেকগুলো আবক্ষ মূর্তি। প্রত্যেকটি মূর্তি একেকটি আস্ত শিলা হতে খোদাই করা হয়েছে, প্রত্যেকটি মূর্তির গড় ওজন প্রায় ১২.৫ টন এবং উচ্চতা প্রায় ১৩ ফুট। অবশ্য একটি অসম্পূর্ণ মূর্তি পাওয়া গেছে। যদি এটি সম্পূর্ণ হতো তবে এর উচ্চতা প্রায় ৬৯ ফুট ও ওজন ১৪৫-১৬৫ টন হতো। এ পর্যন্ত ৯০০টিরও অধিক মোয়াই সম্পর্কে জানা গেছে, কিন্তু বর্তমানে ৩৯৪ টি মোয়াই দেখা যায়।
পোলাও

পোলাও বা পলান্ন () হচ্ছে চাল দিয়ে তৈরী একটি মশলাযুক্ত খাবার। পলান্ন বা পোলাও মুসলিম শাসনের সময় বাংলায় আগমন হয়েছে বলে অনেকে ঐতিহাসিক অনুমান করেন। তবে গিরিশচন্দ্র বেদান্ততীর্থ তার ১৩৩৯ বঙ্গাব্দে প্রকাশিত "প্রাচীন শিল্প পরিচয়" গ্রন্থে প্রাক মুসলিম যুগে ঘিতে রান্না করা স-মাংস অন্ন বা ভাত বলে উল্লেখ করেছেন। যা প্রাচীন কালে "পললৌদন" নামে পরিচিত ছিল বলে লিখেছেন। এর ওপর নাম সর্পিস্বৎ ছিল।
পোলাও এবং এই ধরনের খাবার মধ্য প্রাচ্য, মধ্য ও দক্ষিণ এশিয়ায় বেশ পরিচিত খাবার। বলকান, মধ্যপ্রাচ্য, ককেশাস, মধ্য এশিয়া এবং দক্ষিণ এশিয়া, পূর্ব এশিয়া, লাতিন আমেরিকা এবং ক্যারিবীয় রন্ধনশৈলীতে গুরুত্বপূর্ণ আসন দখল করে আছে। বাংলাদেশ, আফগানিস্তান, আর্মেনিয়া, আজারবাইজান, বালুচি, বুখারার ইহুদি, ক্রেটান, ভারত, ইরান, কাজাক, কেনিয়া, পাকিস্তান, তানজানিয়া, জাঞ্জিবার, উইঘুর, উজবেক, তাজিক এবং তুর্কী প্রভূতি রন্ধনশৈলীতে প্রধান খাবারের তালিকায় পোলাও স্থান দখল করে আছে।
চালের রঙ বাদামী বা সোনালী করতে হালকা করে তেলে ভেজে নেওয়া হয়। অতঃপর ভাজা পেঁয়াজ, মশলা, সবজি ইত্যাদি যোগ করা হয়। অঞ্চলভেদে পোলাওয়ের সঙ্গে মাংস, মাছ, সবজি, পাস্তা এবং শুকনো ফল যোগ করা হয়।
সুগন্ধী চাল যেমন তুলশীমালা, বাসমতী, কালোজিরা, চিনিগুড়া ইত্যাদি যেকোন জাতের চালকে ভালো করে পরিষ্কার করে ঘি বা তেলে ভাজা হয়। এর পর বিভিন্ন মশলা দিয়ে পরিমাণ মত পানি দিয়ে সিদ্ধ করা হয়।
পেয়াজ ভাজা বা বেরেস্তা পোলাও এর উপর সুন্দর করে ছিটিয়ে পরিবেশন করা হয়।
পিটার ক্রাউচ

পিটার ক্রাউচ (ইংরেজি: Peter Crouch "পীট্‌র্‌ ক্র্যাউচ্‌") ইংরেজ সাবেক ফুটবল খেলোয়াড়। তিনি ৬ ফুট ৭ ইঞ্চি লম্বা। তিনি স্ট্রাইকার হিসেবে খেলছেন। ২০০৬ এবং ২০১০ সালের বিশ্বকাপে ইংল্যান্ড দলের হয়ে প্রতিনিধিত্ব করেছেন। এছাড়া ২০০৫-২০১০ সালের মধ্যে তিনি দেশের হয়ে ৪২ ম্যাচে ২২ গোলও করেছেন।
এদিত ক্রেসোঁ

এদিত ক্রেসোঁ () (জন্মপদবী: কঁপিওঁ, ২৭ জানুয়ারি ১৯৩৪) একজন ফরাসি রাজনীতিবিদ। তিনি ফ্রান্সের প্রথম নারী প্রধানমন্ত্রী ছিলেন। তিনি ১৯৯১ থেকে ১৯৯২ সাল পর্যন্ত ফ্রান্সের প্রধানমন্ত্রীর দায়িত্ব পালন করেন। ফ্রান্সের প্রথম নারী হিসেবে প্রধানমন্ত্রীর দায়িত্ব পালন ছাড়া তাঁর মেয়াদ তেমন ঘটনাবহুল ছিল না। গবেষণা, বিজ্ঞান ও প্রযুক্তি বিষয়ক ইউরোপীয় কমিশনার পদে থাকাকালীন দুর্নীতির অভিযোগে তাঁর রাজনৈতিক কর্মজীবনের পরিসমাপ্তি ঘটে।
পিয়ের‌ বেরেগোভোয়া

পিয়ের‌ বেরেগোভোয়া () (২৩ ডিসেম্বর ১৯২৫ – ১ মে ১৯৯৩) একজন ফরাসি রাজনীতিবিদি। তিনি ১৯৯২ সালের ২রা এপ্রিল থেকে ১৯৯৩ সালের ২৯শে মার্চ পর্যন্ত ফ্রান্সের প্রধানমন্ত্রীর দায়িত্ব পালন করেন। এছাড়া তিনি নিয়েভ্র'র প্রথম আসনের সংসদ সদস্য ছিলেন।
পিয়ের বেরেগোভোয়া দেভিল-লে-রোয়াঁয় ইউক্রেনীয় বাবা এবং ফরাসি মায়ের জন্মগ্রহণ করেন। তার পিতা রুশ গৃহযুদ্ধের পর রুশ সাম্রাজ্য ছেড়ে ফ্রান্সে পাড়ি জমিয়েছিলেন।
তিনি ১৬ বছর বয়সে ধাতুবিদ হিসেবে তার কর্মজীবন শুরু করেন। এরপর তিনি দ্বিতীয় বিশ্বযুদ্ধ চলাকালীন এসএনসিএফের হয়ে ফরাসি প্রতিরোধ আন্দোলনের সময়ে রাজনীতির সাথে সম্পৃক্ত হন। এসএফআইও সমাজতন্ত্রী দল এবং ট্রেড ইউনিয়ন কনফেডারেশন ওয়ার্কার ফোর্সের সদস্য হিসেবে তিনি ১৯৪৯ সালে জনকর্ম ও পরিবহণ মন্ত্রী ক্রিস্তিয়ঁ পিনোর উপদেষ্টা হিসেবে যোগ দেন। এক বছর পর তিনি গাজ দ্য ফ্রঁসের টেকনিক্যাল এজেন্ট হন।
১৯৫৯ সালে তিনি এসএফআইও ত্যাগ করেন এবং ইউনিফাইড সোশ্যালিস্ট পার্টির প্রতিষ্ঠায় অংশ নেন। তিনি পিয়ের মেন্দেস-ফঁসের উপদেষ্টা পদ গ্রহণ করেন। ১৯৬৭ সালে আলাঁ সাভারির সাথে তিনি প্রো-মেন্দেস-ফঁস ইউনিয়ন গঠন করেন। এই ইউনিয়ন ১৯৬৯ সালে পুনঃনবায়নকৃত সমাজতন্ত্রী দলের সাথে যোগ দেয়। তিনি ফ্রঁসোয়া মিতেরেঁর পর এই দলের নির্বাহী দলে যোগ দেন।
১৯৮১ সালে মিতেরেঁর রাষ্ট্রপতি নির্বাচনের পর তাকে এই রাষ্ট্রপতিত্বের সাধারণ সম্পাদক করা হয়। এক বছর পর তিনি সমাজকল্যাণ মন্ত্রণালয়ে যোগদান করেন। তিনি সমাজতন্ত্রী দলের রাজনীতিবিদদের একজন যিনি রাষ্ট্রপতি মিতেরঁকে সমাজতান্ত্রিক অর্থনৈতিক ব্যবস্থা চালু রাখতে ইউরোপীয় অর্থ ব্যবস্থা ত্যাগ করতে উপদেশ দেন। কিন্তু ১৯৮৩ সালে মিতেরঁ প্রধানমন্ত্রী পিয়ের মোরোয়ার মতামত অনুসারে অর্থনৈতিক ব্যবস্থা পরিবর্তনের পক্ষে অনুমোদন দেন।
বেরেগোভোয়া ১৯৮৪ থেকে ১৯৮৬ সাল পর্যন্ত ফ্রান্সের অর্থনীতি ও অর্থমন্ত্রী ছিলেন।
রোমানো প্রোদি

রোমানো প্রোদি (জন্ম ৯ আগস্ট ১৯৩৯) ইতালীয় রাজনীতিবিদ, অর্থনীতিবিদ, সরকারী কর্মকর্তা। তিনি ১৯৯৬ সালের ১৭ই মে থেকে ১৯৯৮ সালের ২১শে অক্টোবর পর্যন্ত এবং ২০০৬ সালের ১৭ই মে থেকে ২০০৮ সালের ৮ই মে পর্যন্ত দুইবার ইতালির প্রধানমন্ত্রীর দায়িত্ব পালন করেন। তিনি ১৯৯৯ থেকে ২০০৪ সাল পর্যন্ত ইউরোপীয় ইউনিয়নের দশম সভাপতির দায়িত্ব পালন করেন। তিনি ১৪ ই অক্টোবর ২০০৭ সালে নবগঠিত ডেমোক্রটিক পার্টির হয়ে প্রথম প্রেসিডেন্ট নির্বাচিত হন। প্রোদিকে তার শিক্ষায়তনিক কর্মজীবনের জন্য প্রায়ই "ইল প্রোফেসসোরে" ("অধ্যাপক") নামে অভিহিত করা হয়।
মার্লোন ব্রান্ডো

মার্লোন ব্রান্ডো জুনিয়র (এপ্রিল ৩, ১৯২৪ - জুলাই ১, ২০০৪) অস্কার পুরস্কার বিজয়ী মার্কিন চলচ্চিত্র অভিনেতা ছিলেন। তার অভিনীত বিখ্যাত চলচ্চিত্র সমূহের মধ্যে রয়েছে গডফাদার , এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ, প্রভৃতি।
তার অভিনীত বিখ্যাত চলচ্চিত্র সমূহের মধ্যে রয়েছে গডফাদার , এ স্ট্রিটকার নেইম্‌ড ডিজায়ার, অন দি ওয়াটারফ্রন্ট, মিউটিনি অন দা বাউন্টি, অ্যাপোক্যালিপ্‌স নাউ ইত্যাদি।
মার্লোন ব্রান্ডো ১৯২৪ সালের ৩রা এপ্রিল আমেরিকার নেব্রাস্কার ওহামাতে জন্মগ্রহণ করেছিলেন।
যিনি অর্ধশতক ধরে দাপটের সঙ্গে অভিনয় করেছেন হলিউডে। তার অভিনীত অস্কার বিজয়ী ছবি 'অন দ্য ওয়াটার ফ্রন্ট' ও 'দ্য গডফাদার'-এ যে মেধা ও প্রজ্ঞার ছাপ তিনি রেখেছেন তা এখনও বিশ্বের কোটি দর্শকের হৃদয়ে অমস্নান হয়ে আছে। ব্রান্ডো ছিলেন তার সমসাময়িক অভিনেতাদের একজন অনুকরণীয় মডেল। তার প্রজন্মের তরম্নণ অভিনেতাদের ওপর তার বিশাল প্রভাব ছিল। জীবদ্দশায় ব্রান্ডো ছিলেন 'জীবনত্ম কিংবদনত্মি'। এছাড়া তিনি আমেরিকান নাগরিক অধিকার এবং যুক্তরাষ্ট্রের অদিবাসী রৰায় বিভিন্ন আন্দোলনে শরিক হন।
মার্লোন ব্রান্ডো জন্মগ্রহণ করেন ৩ এপ্রিল ১৯২৪ সালে।
ব্রান্ডো ছিলেন একজন বিশ্বমাপের অভিনেতা। ব্রান্ডোর মতো অভিনেতা অবিস্মরণীয় হয়ে থাকবেন। মার্লোন ব্রান্ডো ৮০ বছর বয়সে ২০০৪ সালের ১ জুলাই ক্যালিফোর্নিয়ায় মৃতু্যবরণ করেন।
সিলভিও বেরলুসকোনি

সিলভিও বের্লুস্কোনি (; জন্ম: ২৯শে সেপ্টেম্বর, ১৯৩৬ - মৃত্যু: ১২ জুন ২০২৩) একজন সাবেক ইতালীয় রাজনীতিবিদ, শিল্প উদ্যোক্তা এবং মিডিয়া মালিক। ২০০৮ থেকে ২০১১ পর্যন্ত তিনি ইতালির প্রধানমন্ত্রী পদে আসীন ছিলেন। এর আগেও দুই দুইবার তিনি ইতালির প্রধানমন্ত্রীর দায়িত্ব পালন করেছেন।
সংসদে সংখ্যাগরিষ্ঠতা হারানোর পর আনুষ্ঠানিকভাবে প্রধানমন্ত্রীত্ব থেকে ১৬ নভেম্বর, ২০১১ সালে পদত্যাগ করেন। এর প্রধান কারণ ছিল ক্রমবর্ধমান অর্থনৈতিক সঙ্কট মোকাবেলায় ব্যর্থতা যা ইউরোপীয় ঋণ সঙ্কটের সাথে সংশ্লিষ্ট। গণমাধ্যমের প্রতিবেদনে জানা যায়, তিনি দলীয় প্রধান হিসেবে ২০১৩ সালের নির্বাচনে অংশ নিবেন ও পুনরায় প্রধানমন্ত্রীরূপে ইতালীর সরকার প্রধান হবেন।
২৬ অক্টোবর, ২০১২ সালে বের্লুস্কোনি ইতালির মিলানের একটি আদালতে কর ফাঁকিজনিত কারণে চার বছরের জন্য কারাদণ্ডে দণ্ডিত হয়েছেন।
জুলিয়ানো আমাতো

জুলিয়ানো আমাতো ওএমআরআই (; জন্ম ১৩ই মে ১৯৩৮) ইতালীয় রাজনীতিবিদ। তিনি ১৯৯২ থেকে ১৯৯৩ সাল পর্যন্ত এবং ২০০০ থেকে ২০০১ সাল পর্যন্ত দুইবার ইতালির প্রধানমন্ত্রী ছিলেন। পরবর্তীতে তিনি ইউরোপীয় ইউনিয়নের সংবিধান প্রণয়নকারী সংস্থা কনভেনশন অন দ্য ফিউচার অব ইউরোপের সহ-সভাপতি ছিলেন এবং আমাতো গ্রুপের প্রধানের দায়িত্ব পালন করেন। তাকে প্রায়শই "দত্তর সত্তিল" (ডক্টর সাবটিলিস") নামে ডাকা হয়। ২০০৬ থেকে ২০০৮ সাল পর্যন্ত তিনি রোমানো প্রোদি সরকারের স্বরাষ্ট্রমন্ত্রী ছিলেন। ২০১৩ সালের ১২ সেপ্টেম্বর রাষ্ট্রপতি জোর্জিও নাপোলিতানো তাকে ইতালির সাংবিধানিক আদালতের বিচারক পদে নিয়োগ দেন।
লামবের্তো দিনি

লামবের্তো দিনি (জন্ম: ১ মার্চ ১৯৩১) ইতালীয় রাজনীতিবিদ। তিনি ১৯৯৫ থেকে ১৯৯৬ সাল পর্যন্ত ইতালির প্রধানমন্ত্রী এবং ১৯৯৬ থেকে ২০০১ সাল পর্যন্ত ইতালির পররাষ্ট্রমন্ত্রী ছিলেন।
ফ্রাঙ্ক রিবেরি

ফ্রাঙ্ক অঁরি পিয়ের রিবেরি (, ; জন্ম: ৭ এপ্রিল ১৯৮৩; ফ্রাঙ্ক রিবেরি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ফিওরেন্তিনার হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন। ফরাসি জাতীয় দলের প্রাক্তন জাদুকরী ফুটবল খেলোয়াড় জিনেদিন জিদান একবার রিবেরিকে "ফরাসি ফুটবলের রত্ন" হিসেবে উল্লেখ করেছেন।
১৯৮৯–৯০ মৌসুমে, মাত্র ৬ বছর বয়সে, ফরাসি ফুটবল ক্লাব কোঁতি বুলনিয়ের যুব পর্যায়ের হয়ে খেলার মাধ্যমে রিবেরি ফুটবল জগতে প্রবেশ করেন এবং পরবর্তীতে লিল এবং বুলনিয়ের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০০–০১ মৌসুমে, ফরাসি ক্লাব বুলনিয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুম অতিবাহিত করেছেন। অতঃপর ২০০২–০৩ মৌসুমে তিনি ফরাসি ক্লাব আলেসে যোগদান করেন। আলেসে মাত্র ১ মৌসুম অতিবাহিত করার পর ব্রেস্তের সাথে একটি চুক্তি স্বাক্ষর করেন। পরবর্তীতে, তিনি গালাতাসারায় এবং মার্সেইয়ের হয়ে খেলেছেন। ২০০৭–০৮ মৌসুমে, তিনি প্রায় ২৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, যেখানে তিনি ৯টি বুন্দেসলিগা শিরোপা জয়লাভ করেছেন; বায়ার্ন মিউনিখের হয়ে তিনি সকল প্রতিযোগিতায় ৪২৫ ম্যাচে ১২৪টি গোল করেছেন। সর্বশেষ ২০১৯–২০ মৌসুমে, তিনি বায়ার্ন মিউনিখ হতে ইতালীয় ক্লাব ফিওরেন্তিনায় যোগদান করেছেন।
২০০৪ সালে, রিবেরি ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন, যেখানে তিনি ১৩ ম্যাচে ২টি গোল করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, ২০০৬ সালে, ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি সর্বমোট ৮১ ম্যাচে ১৬টি গোল করেছেন। তিনি ফ্রান্সের হয়ে ২টি ফিফা বিশ্বকাপ (২০০৬ এবং ২০১০) এবং ২টি উয়েফা ইউরোপীয় চ্যাম্পিয়নশিপে (২০০৮ এবং ২০১২) অংশগ্রহণ করেছেন, যার মধ্যে ২০০৬ সালে রেমোঁ দোমেনেকের অধীনে ফিফা বিশ্বকাপে রানার-আপের পদক জয়লাভ করেছেন।
ব্যক্তিগতভাবে, রিবেরি বেশ কিছু পুরস্কার জয়লাভ করেছেন, যার মধ্যে ৩ বার বর্ষসেরা ফরাসি ফুটবলার, ২০১২–১৩ মৌসুমে বুন্দেসলিগার বর্ষসেরা খেলোয়াড় পুরস্কার জয়লাভ এবং ২০১৩ ফিফা বালোঁ দরে তৃতীয় স্থান অধিকার অন্যতম। দলগতভাবে, রিবেরি এপর্যন্ত ২৫টি শিরোপা জয়লাভ করেছেন, যার মধ্যে ১টি গালাতাসারায়ের হয়ে, ১টি মার্সেইয়ের হয়ে এবং ২৩টি বায়ার্ন মিউনিখের হয়ে জয়লাভ করেছেন।
ভিভ রিচার্ডস

ভিভ রিচার্ডস ওয়েস্ট ইন্ডিজের বিখ্যাত ক্রিকেট খেলোয়াড়। সর্বকালের সেরা ব্যাটস্‌ম্যানদের অন্যতম বলে তিনি স্বীকৃত। তার আমলে ত্রাস সৃষ্টিকারী ব্যাটস্‌ম্যান ছিলেন। ১৯৮৬ সালে ইংল্যান্ডের বিরুদ্ধে মাত্র ৫৬ বলে শত রান করেন যেটি বহুদিন টেস্ট ক্রিকেটে সবথেকে কম বলে শতরানের বিশ্ব রেকর্ড ছিল। ২০১৪ সালের নভেম্বর মাসে অস্ট্রেলিয়ার বিরুদ্ধে একই সংখ্যক বলে শতরান করে পাকিস্তানের মিসবা উল হক উনার বিশ্ব রেকর্ড স্পর্শ করেন। আরো পরে নিউজিল্যান্ডের ব্রেন্ডন ম্যাককুলাম ২০১৬ সালের ফেব্রুয়ারি মাসে অস্ট্রেলিয়ার বিরুদ্ধে মাত্র ৫৪ বলে শতরান করে নতুন বিশ্ব রেকর্ড গড়েন। 
নিচে ভারতীয় উপমহাদেশে করা তার টেস্ট শতকগুলো দেয়া হলো:
নিচে ভারতীয় উপমহাদেশে করা তার একদিবসীয় শতকগুলো দেয়া হলো:
ক্লাইভ লয়েড

ক্লাইভ লয়েড (জন্ম: ৩১ আগস্ট ১৯৪৪) একজন গায়ানি-ব্রিটিশ প্রাক্তন ক্রিকেটার, যিনি ওয়েস্ট ইন্ডিজ ক্রিকেট দলের হয়ে খেলেছেন।। ১৯৭০-এর দশক ও ১৯৮০-এর দশকের ওয়েস্ট ইন্ডিজ দলের দলনেতা ছিলেন। ১৯৭৫ এবং ১৯৭৯ সালে তার নেতৃত্বে ওয়েস্ট ইন্ডিজ পরপর দুবার বিশ্বকাপ জয় করে। বর্তমানে আইসিসি’র প্রতিনিধি হিসেবে আন্তর্জাতিক ম্যাচগুলোতে ম্যাচ রেফারির দায়িত্ব পালন করেন।
২০০৯ সালে, লয়েড আইসিসি ক্রিকেট হল অফ ফেমে অন্তর্ভুক্ত হন। ক্রিকেটে সেবার জন্য তিনি ২০২০ নববর্ষের সম্মানে নাইট উপাধি পেয়েছেন। 
ওয়েস্ট ইন্ডিজ ক্রিকেটের ইতিহাসে অন্যতম সফল স্পিন বোলার ল্যান্স গিবস সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি। এছাড়াও লয়েড ইংলিশ ফুটবল ক্লাব এভারটন এফসির একজন ভক্ত।
রিচি রিচার্ডসন

রিচি রিচার্ডসন ওয়েস্ট ইন্ডিজের প্রাক্তন ক্রিকেট খেলোয়াড়। তার আমলের অন্যতম সেরা ব্যাটস্‌ম্যান ছিলেন। ভিভ রিচার্ডসের অবসর গ্রহণের পর তিনি ওয়েস্ট ইন্ডিজ দলের দলনেতা হিসেবে দায়িত্ব পালন করেন।
২১ সেপ্টেম্বর, ২০১৫ তারিখে আইসিসি কর্তৃক ম্যাচ রেফারিদের সেরা তালিকায় তাকে খেলা পরিচালনার জন্য অন্তর্ভুক্ত করা হয়। তিনি রোশন মহানামার স্থলাভিষিক্ত হন।
কার্লেস পুয়োল

কার্লেস পুয়োল ই সাফোর্কাদা (; জন্ম ১৩ এপ্রিল ১৯৭৮) একজন স্পেনীয় সাবেক পেশাদার ফুটবলার যিনি ফুটবল ক্লাব বার্সেলোনা এবং স্পেন জাতীয় দলের হয়ে খেলেছেন। তিনি সাধারণত একজন সেন্ট্রাল ডিফেন্ডার, তবে অন্যান্য অবস্থানেও বিশেষ করে রাইট ব্যাকেও খেলে থাকেন।
পুইয়োল বহুদিন যাবত্‍ বার্সেলোনার অধিনায়কের দায়িত্ব পালন করছেন। ২০০৬ সালে তার নেতৃত্বে বার্সেলোনা উয়েফা চ্যাম্পিয়নস লিগ শিরোপা জেতে। একই বছরে অনুষ্ঠিত ফিফা বিশ্বকাপে তিনি স্পেনের প্রতিনিধিত্ব করেন। এরপর ইউরো ২০০৮ ও ২০১০ ফিফা বিশ্বকাপে স্পেনের হয়ে শিরোপা জিতেন। ১৯৯৯ সাল থেকে তিনি বার্সেলোনার হয়ে ৩৮৭ খেলায় মাঠে নেমেছেন।
ক্লদ্‌ মাকেলেলে

ক্লদ্‌ মাকেলেলে (Claude Makélélé, জন্ম: ১৮ ফেব্রুয়ারি, ১৯৭৩) একজন সাবেক কৃতী ফরাসি ফুটবল খেলোয়াড় এবং বর্তমান সহকারী কোচ।
খেলোয়াড়ি জীবনে তিনি নান্তেস, মার্সেই, সেলতা ভিগো, রিয়াল মাদ্রিদ, চেলসি এবং সর্বশেষে অবসর নেওয়ার আগে প্যারিস সেইন্ট জার্মেই ক্লাবের পক্ষে মধ্যমাঠে খেলতেন। তিনি ফ্রান্স, স্পেন ও ইংল্যান্ডে লিগ শিরোপা জিতেন এবং রিয়াল মাদ্রিদের হয়ে খেলার সময় ২০০১-০২ উয়েফা চ্যাম্পিয়ন্স লিগ জিতেন। তিনি ফ্রান্স জাতীয় ফুটবল দলের হয়ে ১৩ বছর আন্তর্জাতিক প্রতিযোগিতায় অংশ নেন। ২০০৬ সালে অনুষ্ঠিত ফিফা বিশ্বকাপে তিনি ফ্রান্সের প্রতিনিধিত্ব করেন।
শান্তিতে নোবেল পুরস্কার

শান্তিতে নোবেল পুরস্কার (, ) প্রদান নোবেল পুরস্কারের একটি বিভাগ। ১৯০১ সাল থেকে শান্তিতে নোবেল পুরস্কার প্রদান করা হচ্ছে।
নরওয়েজিয়ান পালার্মেন্ট 'নরওয়েজিয়ান নোবেল কমিটি'র মনোনয়ন দেন।
হেনরি কিসিঞ্জার এবং লি ডাক থো'র নোবেল শান্তি পুরস্কার প্রদানের ফলে নরওয়েজিয়ান নোবেল কমিটি ব্যাপক সমালোচনার মুখোমুখি হয়। কিন্তু পরবর্তীতে লি ডাক থো এ পুরস্কার গ্রহণে অস্বীকৃতি জানান। এরফলে নরওয়েজিয়ান নোবেল কমিটির দুইজন সদস্য পদত্যাগ করেন। জানুয়ারি, ১৯৭৩ সালে উত্তর ভিয়েতনাম ও মার্কিন যুক্তরাষ্ট্রের মধ্যেকার যুদ্ধ বিরতির আলোচনা এবং সেখান থেকে আমেরিকান সেনা প্রত্যাহারের প্রেক্ষাপটে তাদেরকে এ পুরস্কার প্রদান করা হয়। কিন্তু যখন এ পুরস্কারের বিষয়টি ঘোষিত হয়, তখনও উভয় পক্ষের মধ্যে আলাপ-আলোচনা অব্যাহত ছিল। অনেক সমালোচকদের অভিমত, কিসিঞ্জার শান্তি প্রণেতা ছিলেন না; বরঞ্চ যুদ্ধের ব্যাপক প্রসারে সুদূরপ্রসারী ভূমিকা রেখেছিলেন।
কদমা

কদমা বাংলার একটি শুকনো মিষ্টি বিশেষ। বাংলায় অনেক পুরনো মিষ্টির মধ্যে কদমা, বাতাসা, নকুলদানাঅন্যতম। বাংলায় অতিথি আপ্যায়নে কদমা অনেক পুরনো রীতি। যদিও এখন আর এই মিষ্টির আগের কৌলীন্যতা নেই। তবে পূজার কাজে এখনও বহুল ব্যবহার আছে। বিশেষত কালী পূজায় কদমার ব্যবহার বেশি। সিলেট অঞ্চলে একে "তিলুয়া" বলা হয়। পশ্চিমবঙ্গ সরকারের সহায়তায় এই মিষ্টির কৌলীন্যটা ফেরানোর চেষ্টা হচ্ছে।
দেখতে অনেকটা কদমফুল আকারের এবং ভিতরটা ফাঁপা। উপর ও নিচ খানিক কমলালেবুর মতো চাপা। ধবধবে সাদার প্রধানত তৈরি করা হয়। প্রয়োজন ভেদে এর আকারও বিভিন্ন। একদম ছোট ১সেমি ব্যাসের থেকে শুরু করে ১০-১৫সেমি পর্যন্ত বানানো হয়।
মূলত চিনি দিয়ে তৈরি হয়। প্রথমে জলে চিনি দিয়ে ফোটাতে হবে। এরপর ঠাণ্ডা করে চিনি জমাট বাঁধলে ছড়ানো পাত্রে অল্আপ আইসিং সুগার ছিটিয়ে শিরা ঢেলে অল্প গরম থাকা অবস্থায় রোল করে খুঁটিতে ঝুলিয়ে টানতে হবে। এরপর আবার ভাঁজ করে পুনরায় টানতে হবে। এভাবে অনেকবার করলে যখন ভেতরটা ফাঁপানো হয়ে যায় তখন চপিংবোর্ডে আইসিং সুগার ছিটিয়ে রোল করে কদমা বানানোর ছাঁচ বা মেকারে চাপ দিয়ে কেটে কদমার আকারে কেটে নিতে হয়। এরপর বাতাসে রেখে শুকিয়ে নিতে হয়।
সাধারণত পৌষ সংক্রান্তিতে কদমা বেশি খাওয়া হয়। কালী পূজা, মেলা, রথ প্রভৃতিতে কদমা আবিচ্ছেদ্য অনুষঙ্গ। কালী ঠাকুরের হাতে কদমা দেওয়ার অতি পুরনো একটি রীতি। ঠাকুরের হাতে বিশালাকার কদমা দেওয়ার প্রতিযোগীয়তাও হয়। লক্ষ্মীপুজতেও এর ব্যবহার আছে।
বাঙালির অতিথি আপ্যায়নের এই রীতি বেশ পুরনো। গোটা বাংলায় প্রায় ২৫০০ কদমা বাতাসা ও নকুলদানা তৈরির ছোট ‘কারখানা’ রয়েছে। বর্ধমানের নীলপুর, মালদার হরিশ্চন্দ্রপুর, গড়িয়া-বেলেঘাটা, উত্তরবঙ্গের বালুরঘাটে প্রচুর কারিগর বাতাসা-নকুলদানা তৈরির সঙ্গে যুক্ত। দেশ জুড়েই ভাল চাহিদা থাকা সত্বেও বাতাসা-নকুলদানা-কদমাকে তেমন ভাবে বাজারজাত করা যাচ্ছে না। তবে এই প্রাচীন কুটির শিল্পের হাল ফেরাতে পশ্চিমবঙ্গ রাজ্য সরকার আসরে নেমেছে। পশ্চিমবঙ্গ রাজ্য সরকার ক্লাস্টার তৈরি-করে রপ্তানি করার বিভিন্ন পদক্ষেপ করার পরিকল্পনা নিয়েছে।
পশ্চিমবঙ্গের মনাকরের কদমার বাজার চাহিদা বেশি। এখানকার কদমা-শিল্পের নিজস্ব ইতিহাসও রয়েছে। মানকরের কারিগরেরা কদমা বিভিন্ন রাজ্যে রপ্তানি করেন। কিন্তু কারিগরের সংখ্যা ক্রমশ কমে যাওয়ায় কদমা-শিল্প বর্তমানে মার খাচ্ছে বলে। আবার অনেক ক্ষেত্রে ভিন রাজ্যের বাজারে পাঠানোর ব্যবস্থা নেই। পশ্চিমবঙ্গ রাজ্য সরকারের ক্ষুদ্র ও কুটির শিল্প দপ্তরের কর্তারাও এই বিষয়ে তাদের শঙ্কা প্রকাশ করেছেন।
পশ্চিমবঙ্গ রাজ্যসরকারের খাদি গ্রামদ্যোগের উদ্যোগে ক্লাস্টার তৈরি করে কারিগরদের এক ছাদের তলায় এনে প্রথমে ছোটছোট ‘হাব’ তৈরি করার পরিকল্পনা নেওয়া হয়েছে। সেখানেই আধুনিক প্রযুক্তির ব্যবহারের প্রশিক্ষণ দেওয়া হবে কারিগরদের। উদ্যগতাদের অভিমত, ওড়িশা, উত্তরপ্রদেশে বাতাসা্‌ কদমা এবং দেশের দক্ষিণের রাজ্যগুলিতে নকুলদানার চাহিদা রয়েছে। হাবে তৈরি হওয়া কদমা নকুললদানা বাতাসা আধুনিক প্রযুক্তিতে প্যাকেটজাত করে রপ্তানি করার পরিকল্পনা নেওয়া হয়েছে। ফলত কারিগর ও ব্যবসায়ী, উভয় পক্ষই লাভবান হবেন বলে মনে করছেন খাদি গ্রামোদ্যোগের কর্তারা।
নোরা জোন্স

নোরা জোন্স (Norah Jones) (মার্চ ৩০, ১৯৭৯) মার্কিন যুক্তরাষ্ট্রের বিখ্যাত জ্যাজ্‌ (jazz) সঙ্গীত শিল্পী। তিনি পণ্ডিত রবি শংকরের কন্যা। তার মা স্যু জোন্স একজন নৃত্যশিল্পী (পরে নার্স) ছিলেন। <ref name="http://www.npr.org/2013/10/20/237107030/anoushka-shankar-and-norah-jones-half-sisters-collaborate-at-last"></ref> নোরা জোন্স এর জন্ম নিউ ইয়র্ক শহর এ। তবে তিনি বেড়ে ওঠেন টেক্সাসের ডালাসে।২০০০ সালে বিলবোৰ্ড তাকে ২০০০ দশকের শীৰ্ষ জাজ শিল্পীর স্থান দেয়।
২০০২ সালে তার প্রকাশিত প্রথম পপ সঙ্গীত অ্যালবাম "কাম আওয়ে উইথ মি" এর মাধ্যমে তিনি ব্যাপক সাফল্য লাভ করেন। সারা বিশ্বে এর ২ কোটি কপি বিক্রি হয়। এই অ্যালবামের জন্য তিনি ৮টি গ্র্যামি এওয়ার্ড পান। এই অ্যালবামে জাজ, কাউন্ট্ৰি ও পপ সংগীতের ফিউশন ছিল।
১৯৭৯ সালে তিনি নিউয়ৰ্কের বেডফোৰ্ড স্টাভেসেন্টের ব্ৰুকলিনে জন্ম নেন। জন্মের সময় তার নাম ছিল গীতালি শংকর। ১৯৮৬ সালে পিতামাতার বিচ্ছেদের পর তিনি মার সাথে থাকতে লাগলেন। তিনি কলিভাইল মিডল স্কুল, গ্ৰেপভাইন হাইস্কুল ও ডালাসের বুকার টি ওয়াশিংটন হাইস্কুল ফর দ্য পারফৰ্মিং এণ্ড ভিজুয়াল আৰ্টস থেকে লেখাপড়া করেন। ষোল বছর বয়সে তিনি তার নাম নোরা জোন্স করেন।
২০০০ সাল থেকে ২০০৭ সাল পর্যন্ত লি আলেকজাণ্ডারের সাথে তার দীৰ্ঘদিন সম্পৰ্ক ছিল। তার পিতা রবিশঙ্করের কাছ থেকে একটি নির্দিষ্ট সময় বিচ্ছিন্ন থাকার পর তিনি তার সাথে সময় কাটানোর জন্য নয়াদিল্লী ভ্রমণ করেছিলেন।সেখানে কিছু লিখেছিলেন যা পরে দ্য ফল অ্যালবামের জন্য রেকর্ড করেন। তার স্বামী কীবোর্ডবিদ পিট রেম। ২০১৪ সালের ফেব্ৰুয়ারিতে একটি পুত্ৰ সন্তান হয়। তার দুটি পুত্র সন্তান আছে।
মার্শা ক্রস

মার্শা অ্যান ক্রস (Marcia Anne Cross) (জন্ম: ২৫ মার্চ ১৯৬২) মার্কিন যুক্তরাষ্ট্রের একজন টিভি অভিনেত্রী। তিনি এবিসি'র টেলিভিশন ধারাবাহিক ডেস্পারেট্‌ হাউজওয়াইভ্‌স-এ 'ব্রি ভ্যান ডে ক্যাম্প'-এর চরিত্রে অভিনয় করে তিনি খ্যাতি অর্জন করেন, এবং এই কাজের জন্য তিনটি শ্রেষ্ঠ সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার এবং একটি হাস্যরসাত্মক ধারাবাহিকে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। এছাড়া তাকে এবিসি'র "কোয়ান্টিকো" ধারাবাহিকের বেশ কিছু পর্বে ক্লেয়ার হাস চরিত্রে দেখা যায়।
ক্রস ১৯৮৪ সালে "দ্য এজ অব নাইট" সোপ অপেরায় লিজ করেল চরিত্রে অভিনয়ের মধ্য দিয়ে তার টেলিভিশন কর্মজীবন শুরু করেন। পরবর্তী কালে তিনি নিউ ইয়র্ক থেকে লস অ্যাঞ্জেলেসে চলে যান এবং টেলিভিশন চলচ্চিত্রে কাজ শুরু করেন, তন্মধ্যে রয়েছে জনি ক্যাশ ও ক্রিস ক্রিস্টোফারসনের সাথে "দ্য লাস্ট ডেজ অব ফ্র্যাঙ্ক অ্যান্ড জেসি জেমস"। ১৯৮৬ সালে তিনি এবিসি'র দিবাকালীন সোপ অপেরা "ওয়ান লাইফ টু লিভ"-এর অভিনয়শিল্পী দলে যোগ দেন এবং ১৯৮৭ সাল পর্যন্ত এই সোপ অপেরায় কেট স্যান্ডার্স চরিত্রে অভিনয় করেন। পরে তিনি রাত্রিকালীন অনুষ্ঠান, যেমন "হুজ দ্য বস?", "কোয়ান্টাম লিপ", "নটস ল্যান্ডিং" ও "চিয়ার্স"-এ অতিথি ভূমিকায় অভিনয় করেন। ১৯৯২ সালে তিনি ফক্সের রাত্রিকালীন সোপ অপেরা "মেলরোজ প্লেস"-এ ডক্টর কিম্বার্লি শ চরিত্রে অভিনয় করেন।
২০০৪ সালে তিনি এবিসি'র টেলিভিশন ধারাবাহিক ডেস্পারেট্‌ হাউজওয়াইভ্‌স-এ 'ব্রি ভ্যান ডে ক্যাম্প'-এর চরিত্রে শ্রেষ্ঠাংশে অভিনয়ের জন্য যুক্ত হন। ধারাবাহিকটি ২০০৪-২০০৫ সালে ব্যাপক জনপ্রিয়তা অর্জন করে এবং এই কাজের জন্য ক্রস তিনটি সেরা সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার, একটি হাস্যরসাত্মক ধারাবাহিকে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। এছাড়া তিনি পাঁচটি স্ক্রিন অ্যাক্টরস গিল্ড পুরস্কারের মনোনয়ন থেকে অভিনয়শিল্পী-কলাকুশলী বিভাগে দুটি পুরস্কার অর্জন করেন এবং এই ধারাবাহিকের দ্বিতীয় মৌসুমের জন্য সেরা সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে স্যাটেলাইট পুরস্কার অর্জন করেন।
দাভিদ ত্রেজেগে

দাভিদ ত্রেজেগে (; জন্ম: ১৫ অক্টোবর ১৯৭৭) একজন কৃতী ফরাসি ফুটবল খেলোয়াড়। তিনি ইতালির জুভেন্টাস ক্লাবের পক্ষে স্ট্রাইকার হিসেবে খেলে থাকেন। ২০০২ এবং ২০০৬ সালে অনুষ্ঠিত ফিফা বিশ্বকাপে তিনি ফ্রান্সের জাতীয় দলের প্রতিনিধিত্ব করেন।
রবিনিয়ো

রবসন দি সুজা (, জন্ম: ২৫ জানুয়ারি ১৯৮৪), অধিক পরিচিত রবিনিয়ো () নামে, একজন ব্রাজিলীয় ফুটবলার, যিনি আক্রমণভাগের খেলোয়াড় হিসাবে খেলেছেন। তিনি সিরি আ-তে খেলেছেন মিলানের পক্ষে।
আলাঁ-ফুর্নিয়ে

আলাঁ-ফুর্নিয়ে () (৩রা অক্টোবর, ১৮৮৬ – ২৬শে সেপ্টেম্বর, ১৯১৪) একজন ফরাসি ঔপন্যাসিক। তার রচিত উপন্যাস "ল্য গ্রঁ মোন" (Le Grand Meaulnes, অর্থাৎ "মহামান্য মোন") ফরাসি সাহিত্যের অমর কীর্তি হিসেবে স্বীকৃত।
টমাস ফ্রিড্‌ম্যান

টমাস লরেন ফ্রিড্‌ম্যান (ইংরেজি: Thomas Friedman "টমাস্‌ ফ্রীড্‌ম্যান্‌") বিশিষ্ট মার্কিন সাংবাদিক ও লেখক। তিনি বহু বছর যাবত দৈনিক দ্য নিউ ইয়র্ক টাইমস পত্রিকায় লিখে আসছেন। বিশ্ব রাজনীতি, মধ্য প্রাচ্য সংকট, বিশ্বায়ন (globalization) ইত্যাদি বিষয়ে লেখালেখি করে তিনি সুখ্যাতি অর্জন করেছেন। তিনি তিনবার পুলিৎজার পুরস্কার অর্জন করেন।
ফ্রিড্‌ম্যান ১৯৫৩ সালের ২০শে জুলাই মিনেসোটার মিনেয়াপোলিসে জন্মগ্রহণ করেন। তার পিতা হ্যারল্ড অ্যাবি ফ্রিডম্যান এবং মাতা মার্গারেট ব্লাঞ্চ। হ্যারল্ড বল বেয়ারিং কোম্পানি ইউনাইটেড বেয়ারিংয়ের সহ-সভাপতি ছিলেন। ১৯৭৩ সালে টমাসের যখন নয় বছর বয়স, তখন তার পিতা মারা যান। মার্গারেট দ্বিতীয় বিশ্বযুদ্ধের সময় মার্কিন যুক্তরাষ্ট্রের নৌবাহিনীতে কর্মরত ছিলেন। তিনি উইসকনসিন বিশ্ববিদ্যালয়ে গার্হস্থ্য অর্থনীতি বিষয়ে পড়াশুনা করেন। তিনি ২০০৮ সালে মারা যান। টমাসের দুই বড় বোন রয়েছে, তারা হলেন শেলি ও জেন।
ফ্রিডম্যান স্নাতকোত্তর ডিগ্রি অর্জনের পর লন্ডন ব্যুরো অব ইউনাইটেড প্রেস ইন্টারন্যাশনালে যোগ দেন। তিনি পরের বছর বৈরুত চলে যান এবং সেখানে ১৯৭৯ সালের জুন থেকে ১৯৮১ সালের মে পর্যন্ত অবস্থান করেন ও লেবানীয় গৃহযুদ্ধের সংবাদ সংগ্রহ করেন। ১৯৮১ সালে তিনি প্রতিবেদক হিসেবে "দ্য নিউ ইয়র্ক টাইমস"-এ যোগ দেন এবং ১৯৮২ সালে লেবাননে ইসরায়েলি আক্রমণকালে পুনরায় বৈরুত পৌঁছান। যুদ্ধের সংবাদ সংগ্রহ, বিশেষ করে সাবরা ও শাটিলা গণহত্যার সংবাদের জন্য তিনি "দ্য ওয়াশিংটন পোস্ট"-এর লরেন জেনকিন্সের সাথে যৌথভাবে আন্তর্জাতিক প্রতিবেদন শাখায় পুলিৎজার পুরস্কার অর্জন করেন। এছাড়া তিনি ডেভিড কে. শিপলারের সাথে যৌথভাবে বিদেশি প্রতিবেদন শাখায় জর্জ পোক পুরস্কার অর্জন করেন।
১৯৮৪ সালে ফ্রিডম্যানকে জেরুসালেম পাঠানো হয়, সেখানে তিনি "দ্য নিউ ইয়র্ক টাইমস"-এর জেরুসালেম ব্যুরো প্রধান হিসেবে ১৯৮৮ সালের ফেব্রুয়ারি পর্যন্ত কর্মরত ছিলেন। এই বছর তিনি প্রথম ফিলিস্তিনি ইনটিফাডার সংবাদ সংগ্রহের জন্য আন্তর্জাতিক প্রতিবেদন শাখায় তার দ্বিতীয় পুলিৎজার পুরস্কার অর্জন করেন। তিনি তার মধ্যপ্রাচ্যের অভিজ্ঞতা নিয়ে "ফ্রম বৈরুত টু জেরুসালেম" শীর্ষক একটি বই লিখেন, যা ১৯৮৯ সালে অ-কল্পসাহিত্য বিভাগে ইউ.এস. ন্যাশনাল বুক পুরস্কার অর্জন করে।
ফ্রিডম্যান অ্যান বাকসবমের সাথে বিবাহ বন্ধনে আবদ্ধ হন। অ্যান একজন শিক্ষিকা এবং শপিং মল এম্পায়ারের প্রতিষ্ঠাতা ম্যাথু বাকসবমের কন্যা। ফ্রিডম্যান দম্পতির ওর্লি ও ন্যাটালি নামে দুই সন্তান রয়েছে।
ফ্রিডম্যান ২০১৬ সালের মার্কিন যুক্তরাষ্ট্রের রাষ্ট্রপতি নির্বাচনে হিলারি ক্লিনটনের সমর্থন করেন, এবং ২০২০ সালের প্রারম্ভিক নির্বাচনে মাইকেল ব্লুমবার্গের সমর্থন করেন।
ফ্রিডম্যান ম্যারিল্যান্ডের রকভিলের কোল শ্যালমের প্রতিষ্ঠাতা সদস্য ছিলেন। তিনি ২০২০ সালে মে মাসে চালু হতে যাওয়া ভাষার প্রতি উৎসর্গীকৃত ওয়াশিংটন ডিসি-ভিত্তিক জাদুঘর প্ল্যানেট ওয়ার্ডের পরিচালক মণ্ডলীর একজন।
জর্জ সিম্‌নোন

জর্জ জোসেফ ক্রিশ্চিয়ান সিম্‌নোন (Georges Simenon ; ১৩ ফেব্রুয়ারি ১৯০৩ - ৪ সেপ্টেম্বর ১৯৮৯) একজন বেলজীয় লেখক ছিলেন। প্রসিদ্ধ গোয়েন্দা সাহিত্য রচয়িতা যিনি ২০০-এর কাছাকাছি উপন্যাস, অসংখ্য ছোট গল্প রচনা করেন, সিম্‌নোন জুলস মাইগ্রেত নামের গোয়েন্দা চরিত্র সৃষ্টির জন্য পরিচিত।
মানু জিনোবিলি

এমানুয়েল দাভিদ জিনোবিলি (; জন্ম ২৮ জুলাই ১৯৭৭) একজন কৃতি আর্জেন্টিনীয় সাবেক বাস্কেটবল খেলোয়াড়। ২৩ মৌসুমের পেশাদার খেলোয়াড়ী জীবনে তিনি মাত্র দুইজন খেলোয়াড়ের একজন, যিনি একটি ইউরোলীগ, এনবিএ চ্যাম্পিয়নশিপ ও অলিম্পিক স্বর্ণ পদক অর্জন করেন। তিনি মার্কিন যুক্তরাষ্ট্রের বাস্কেটবল লীগ এনবিএ-তে স্যান অ্যানটোনিও স্পার্স দলে খেলতেন এবং চারবার এনবিএ চ্যাম্পিয়নশিপ লাভ করেন। তার স্পার্স দলের সহ-খেলোয়াড় টিম ডানকান ও টনি পার্কারসহ তাকে "বিগ থ্রি" নামে ডাকা হত।
ফলসা

ফলসা একটি অপ্রচলিত ফল। এটি প্রধানত দক্ষিণ এশিয়ার ফল। ভারত, বাংলাদেশ, পাকিস্তান থেকে কম্বোডিয়া পর্যন্ত এর দেখা মেলে। অন্যান্য ক্রান্তীয় অঞ্চলেও এর ব্যাপক চাষ হয়। ফলসা গাছ ‘গুল্ম’ বা ছোট ‘বৃক্ষ’, যা আট মিটার পর্যন্ত লম্বা হয়। এর ফুল হলুদ, গুচ্ছাকারে থাকে। ফলসা ফল ড্রুপ জাতীয়, ৫-১২ মিলিমিটার ব্যাস বিশিষ্ট, পাকলে কালো বা গাঢ় বেগুণি রঙের হয়। ফলসা শব্দটি উর্দু ভাষা থেকে এসেছে (উর্দু: فالسہ)। বাংলা, হিন্দি, মারাঠি সহ পৃথিবীর বহু ভাষাতে এটি ফলসা নামেই পরিচিত।
জাম

জাম, বৈজ্ঞানিক নাম "Syzygium cumini", Myrtaceae পরিবারভুক্ত একটি ফল। জাম নানা দেশে নানা নামে পরিচিত, যেমন জাম্বুল, জাম্ভুল, জাম্বু, জাম্বুলা, জাভা প্লাম, জামুন, কালোজাম, জামব্লাং, জাম্বোলান, কালো প্লাম, ড্যামসন প্লাম, ডুহাট প্লাম, জাম্বোলান প্লাম, পর্তুগিজ প্লাম ইত্যাদি। তেলুগু ভাষায় একে বলা হয় নেরেদু পান্ডু, মালায়ালাম ভাষায় নাভাল পাজহাম, তামিল ভাষায় নাভা পাজহাম এবং কন্নড় ভাষায় নেরালে হান্নু। ফিলিপাইনে একে বলা হয় ডুহাট।
জাম ফল দেখতে ১ থেকে ২.৫ সেন্টিমিটার লম্বা, প্রায় আয়তাকার। গাছ ১৪ থেকে ৬০ ফুট বা এর বেশিও লম্বা হতে পারে। পাতা সরল, বড়, চামড়া পুরু এবং চকচকে। গাছ চিরসবুজ। চকচকে পাতা এবং চিরসবুজ হবার কারণে এর আলংকরিক মান বেশ ভালো।
জাম গাছে মার্চ এপ্রিলে ফুল আসে। জামের ফুল ছোট এবং ঘ্রাণওয়ালা। মে জুন মাসে ফল বড় হয়। ফলটি লম্বাটে ডিম্বাকার। শুরুতে এটি সবুজ থাকে যা পরে গোলাপী হয় এবং পাকলে কালো বা কালচে বেগুনি হয়ে যায়। এটি খেলে জিহ্বা বেগুনি হয়ে যায়।
জাম ভারতবর্ষ থেকে সারা দুনিয়াতে ছড়িয়েছে এবং বর্তমানে এটি সাবেক ব্রিটিশ উপনিবেশগুলোতে বেশ দেখা যায়। 
জাম পাতার উপাদান নিচের ছকে দেয়া হলো।
জামের প্রধান ব্যবহার খাদ্য হিসেবে। টক মিষ্টি সুস্বাদু এই ফলটি বেশ জনপ্রিয়। কবিরাজী বা হেকিমী চিকিৎসায় এর কিছু ব্যবহার আছে; বিভিন্ন রোগ নিয়ন্ত্রণের জন্য বাংলাদেশ, ভারতবর্ষ, ইন্দোনেশিয়া এবং চীন-এ জামের ব্যবহার হয়ে আসছে। জামের বীজ দিয়ে নানান রোগের আয়ুর্বেদী চিকিৎসা করা হয়, যেমন বহুমুত্র। ) ইউনানী এবং চৈনিক চিকিৎসাতেও এর ব্যবহার আছে। হজমের সমস্যা, উচ্চ রক্তচাপ, মাড়ির প্রদাহ ইত্যাদি রোগে জামের বীজ, ছাল ও পাতা ব্যবহৃত হয়। জাম থেকে মদ ও সিরকা তৈরি করা যায়। জামে বেশি পরিমাণে ভিটামিন এ এবং সি আছে। 
পরিণত জাম গাছের গুঁড়ি থেকে যে কাঠ পাওয়া যায় তা দিয়ে দরজা জানালার ফ্রেম আসবাবপত্র তৈরি করা যায়।
সোনালী অনুপাত

সোনালি অনুপাত বা স্বর্গীয় অনুপাত কে formula_1 বা 'ফাই'(phi) দ্বারা প্রকাশ করা হয় যেখানে
formula_2
এর মান ১.৬১৮০৩৩৯৮৯ (প্রায়)। এটি একটি অমূলদ সংখ্যা। ফিবোনাচ্চি রাশিমালার সাথে এ অনুপাতের সম্পর্ক রয়েছে।
দুইটি সংখ্যার মধ্যে বৃহত্তর সংখ্যাটির সাপেক্ষে ঐ দুইটি সংখ্যার যোগফলের অনুপাত যদি ক্ষুদ্রতর সংখ্যার সাপেক্ষে বৃহত্তর সংখ্যার অনুপাতের সমান হয় তবে সংখ্যা দুইটি সোনালী অনুপাতে বিরাজমান।
a এবং b দুইটি সংখ্যার মধ্যে সোনালি অনুপাত বজায় থাকলে
যেখানে a বৃহত্তর সংখ্যা এবং b ক্ষুদ্রতর সংখ্যা।
সংজ্ঞার্থানুসারে,
বাম পাশের হর ও লবকে b দ্বারা ভাগ করে পাই,
formula_6 কে φ দ্বারা প্রতিস্থাপন করে পাই,
উভয় পাশে φ দ্বারা গুণ করলে নিম্নের সমীকরণটি পাওয়া যায় :
অথবা
উপরিউক্ত সমীকরণটি একটি দ্বিঘাত সমীকরণ যার সমাধান হচ্ছে :
যেহেতু φ ধনাত্মক সংখ্যা। সুতরাং
প্রাচীন কাল থেকে স্থাপত্যে সোনালী অনুপাত প্রয়োগ করা হয়ে আসছে। পৃথিবীর সপ্ত আশ্চর্যের একটি হলো ভারতের আগ্রায় অবস্থিত তাজ মহল। এর স্থাপত্যশৈলীতে সোনালী অনুপাতের ব্যবহার দেখা যায়। তিউনিসিয়ার কাইরুয়ান জামে মসজিদের (Great Mosque of Kairouan) জ্যামিতিক বিশ্লেষণে দেখা যায় যে, এটি নির্মাণে সুস্পষ্টভাবে সোনালী অনুপাত প্রয়োগ করা হয়েছে। প্রার্থনার স্থান, প্রাঙ্গণ এবং মিনারের পরিমাপে সোনালী অনুপাতের প্রয়োগ মাত্রিক মাত্রায় পাওয়া যায়।
n-তম ফিবোনাচ্চি রাশিটি যদি F হয়, তাহলে সোনালি অনুপাত formula_12 ও F এর সম্পর্ক হবে নিম্নরূপ:
formula_13,
যেখানে n হলো যেকোন অঋণাত্মক পূর্ণসংখ্যা।
সংক্ষেপে
formula_14 formula_15
যেখানে, formula_16 হলো সোনালি অনুপাতের অনুবন্ধী, এর মান formula_17।
বঙ্গীয় সাহিত্য পরিষদ

বঙ্গীয় সাহিত্য পরিষদ ঊনবিংশ শতাব্দীর শেষভাগে বাংলা সাহিত্যের উন্নতি এবং প্রসারের উদ্দেশ্যে এই প্রতিষ্ঠান স্থাপিত হয়। বাংলা ভাষার বিভিন্ন বিষয়ে গবেষণা, অন্যান্য ভাষায় রচিত গ্রন্থের অনুবাদ, দুর্লভ বাংলা রচনা সংরক্ষণ, গবেষণাগ্রন্থ প্রকাশ প্রভৃতি ক্ষেত্রে এই পরিষদ উল্লেখযোগ্য ভূমিকা পালন করে। উনিশ-বিশ শতকের প্রায় সব বাঙালি মনীষীই যুক্ত ছিলেন এই প্রতিষ্ঠানের সঙ্গ।
১৮৯৩ সালের ২৩ জুলাই (১৩০০ বঙ্গাব্দের ৮ শ্রাবণ) এল. লিউটার্ড ও ক্ষেত্রপাল চক্রবর্তী'র উদ্যোগে "বেঙ্গল একাডেমি অব লিটারেচার" স্থাপিত হয়। উদ্দেশ্য ছিল বাংলা ভাষা ও সাহিত্যের উন্নতি ও প্রসার। এর প্রথম সভাপতি ছিলেন বিনয়কৃষ্ণ দেব। প্রথমদিকে একাডেমির সভার বিবরণ, মুখপত্র শুধু ইংরেজি ভাষায় প্রকাশিত হতো। পরে এই ব্যাপারে কোনো কোনো সদস্য আপত্তি প্রকাশ করলে উমেশচন্দ্র বটব্যালের প্রস্তাবানুসারে একাডেমির নাম পরিবর্তন করে বঙ্গীয় সাহিত্য পরিষদ করা হয় ১৩০১ বঙ্গাব্দের ১৭ বৈশাখ (২৯ এপ্রিল, ১৮৯৪)। এর যাত্রা শুরু হয় কলকাতার শোভাবাজারে বিনয়কৃষ্ণ দেবের বাসভবনে। প্রথম সভাপতি হন রমেশচন্দ্র দত্ত। এরপর বহু মনীষী এই পদ অলঙ্কৃত করেন। তারা হলেন -
চন্দ্রনাথ বসু, দ্বিজেন্দ্রনাথ ঠাকুর, জগদীশচন্দ্র বসু, প্রফুল্লচন্দ্র রায়, সত্যেন্দ্রনাথ ঠাকুর, হরপ্রসাদ শাস্ত্রী, রামেন্দ্রসুন্দর ত্রিবেদী উল্লেখযোগ্য। ১৮৯৪ সালের ১৭ জুনে অনুষ্ঠিত সভায় সহ-সভাপতি হন রবীন্দ্রনাথ ঠাকুর। তিনি (সহকারী সভাপতি : বঙ্গাব্দ - ১৩০১-০৩, ১৩০৮,১৩১২-১৬,১৩২৪; বিশিষ্ট সদস্য ১৩১৬) প্রতিষ্ঠানটির সঙ্গে অত্যন্ত ঘনিষ্ঠভাবে যুক্ত ছিলেন।
ট্রেজার আইল্যান্ড (উপন্যাস)

ট্রেজার আইল্যান্ড রবার্ট লুইস স্টিভেনসন রচিত বিখ্যাত উপন্যাস। বইটি প্রকাশিত হয় ২৩শে মে ১৮৮৩ সালে। বইটি সারা বিশ্বে কিশোর উপন্যাস হিসেবে প্রচুর জনপ্রিয়তা লাভ করেছে। বিভিন্ন ভাষায় উপন্যাসটি অনূদিত হয়েছে।
বিশ্বের সেরা কিশোর উপন্যাসগুলোর মধ্যে অন্যতম রবার্ট লুই স্টিভেনসন রচিত ট্রেজার আইল্যান্ড উপন্যাসটি।
জিম হকিন্স নামে এক রোমাঞ্চপ্রিয় কিশোর বাস করে সমুদ্র তীরের এক শহরে। জিমের মা সেখানে একটি সরাইখানা পরিচালনা করে এবং জিম তাকে সাহায্য করে। এক দিন সেই সরাইখানায় এসে হাজির হয় এক বদরাগী মেজাজের ঝগরাটে ক্যাপ্টেন। লোকটি হঠাৎ মারা গেলে তার একটি সিন্দুক থেকে একটি মানচিত্র পাওয়া যায়। যেখানে আঁকা রয়েছে রতœদ্বীপে যাওয়ার সমুদ্রপথ। এর পর জিমের আত্মীয় এবং শহরের লোকজন সেই দ্বীপে যাওয়ার সিদ্ধান্ত নেয়। জিমকেও সাথে নেয় তারা। তদের এই যাত্রা রূপান্তরিত হয় এক দুঃসাহসিক অভিযানে।
তারপর শুরু হয় মূল কাহিনী। রবার্ট লুই স্টিভেন্সন চমৎকার ভাবে বর্ণনা দেন দুঃসাহসিক অভিযানের। জিম, ডাক্তার লিভজি, মিঃ ট্রলনি আর রেডরুথ এবং আরো কয়েক জন হিসপানিওলা নামক একটি জাহাজে করে সমুদ্রযাত্রা শুরু করে, গুপ্তধনের খোঁজে। তাদের সাথ বাবুর্চির কাজে যোগ দেয় এক পা বিহীন লং জন সিলভার। তার আসল পরিচয় তখনও কেউ জানে না। তার একটি পোষা টিয়ে পাখি ছিল। পাখিটিকে সে ক্যাপ্টেন ফ্লিন্ট বলে ডাকতো। ঘটনাচক্রে আপেলের পিপের ভেতর বসে জিম শুনে ফেলে জন সিলভারের চক্রান্তের কথা। জন সিলভার আসলে জলদস্যূ ক্যাপ্টেন ফ্লিন্টের সহযোগি ছিল। জিমের কাধে এসে পরে বিশাল এক দায়িত্ব। নিজে বাঁচতে হবে এবং বাঁচাতে হবে অনেককে। জিম কি পেরেছিল বাঁচাতে? গুপ্তধন পাওয়ার পর কি হয়েছিল? জানতে হলে পড়তে হবে ট্রেজার আইল্যান্ড উপন্যাসটি।
সাহারা মরুভূমি

সাহারা ( , "", আস্‌সাহ্‌রাʼ আল্-কুব্‌রা বা ‘মহান মরুভূমি’ ) হলো বিশ্বের বৃহত্তম গরম মরুভূমি এবং অ্যান্টার্কটিকা ও আর্কটিকের পরে বিশ্বের তৃতীয় বৃহত্তম মরুভূমি। এর আয়তন ৯২,০০,০০০ বর্গ কিলোমিটার অথবা ৩৬,০০০,০০ বর্গমাইল। 
মিশর, মরক্কো, আলজেরিয়া, তিউনিসিয়া, লিবিয়া, চাদ, সুদান, নাইজার, মালি, মৌরিতানিয়া প্রভৃতি দেশ পর্যন্ত সাহারা মরুভূমি বিস্তৃত।
সাহারার লিবিয়া ও আলজেরিয়া অংশে প্রচুর তেল ও প্রাকৃতিক গ্যাস পাওয়া গেছে। তা ছাড়া এই মরুভূমিতে তামা, লোহা, ফসফরাস ইত্যাদি অনেক খনিজ দ্রব্যও আছে।
অত্যন্ত উষ্ণ ও শুষ্ক আবহাওয়া লক্ষ্য করা যায়। বার্ষিক গড় বৃষ্টিপাত ৩ ইঞ্চির বেশি হয় না। দিনে প্রচন্ড গরম ও রাতে ঠান্ডা(প্রায় ৪°সে.)। কখনো কখনো পাহাড়ের চূড়ায় বরফও জমে থাকতে দেখা যায়। শীতকাল থেকে গ্রীষ্মকালে তাপমাত্রা ১০ ডিগ্রী সে. থেকে ৪৩ ডিগ্রী সে. পর্যন্ত ওঠানামা করে। লিবিয়ার আল‍-আজিজিয়া পৃথিবীর উষ্ণতম স্থান।
অধিকাংশই বেদুঈন। তারা ছাগল, ভেড়া, ও উট পালন করে এবং পানির সন্ধানে ঘুরে বেড়ায়। খেজুর, গম, যব ইত্যাদি চাষ করে। স্থানীয় তুয়ারেগ জাতির মানুষেরা বিদেশি পর্যটকদের ভ্রমণ নির্দেশক হিসেবে কাজ করে।
মরুভূমির কোনো কোনো জায়গায় ঘাস, গুল্ম ও ছোট গাছ জন্মে। পানির সন্ধানে উদ্ভিদ গুলোর মূল মাটির খুব গভীরে পৌঁছায় এবং অনেকক্ষেত্রেই বাতাস থেকে পাতার মাধ্যমে পানি গ্রহণ করে। আর্টেজীয় কূপের সাহায্যে জলসেচ করে কৃষিকাজ করা হয়।‌ এখান কার মানুষ রা যাযাবর।
সাপ, গিরগিটি ও খেঁকশিয়ালের মত প্রাণী বাস করে। যাযাবর ও পণ্যবাহকেরা যাতায়াতের জন্য উট ব্যবহার করে।একে 'মরুভূমির জাহাজ' বলা হয়।
৭০ প্রজাতির স্তন্যপায়ী, ৯০ প্রজাতির পাখি, ১০০ প্রজাতির সরীসৃপ আর কিছু আর্থ্রোপোডা পর্বের প্রাণীর বসবাস সাহারায়। 
১০,০০০ বছর আগে সাহারার আবহাওয়া অপেক্ষাকৃত আর্দ্র ও শীতল ছিল, বেশ কিছু হ্রদ ও ছোট নদীর অবস্থানের প্রমাণ পাওয়া যায়। বর্তমানে শুষ্ক মরুভূমি, এমন কিছু অঞ্চলের পাহাড়ের গুহায় আদিম মানুষের বসবাসের চিহ্ন (গুহাচিত্র ও পাথরের যন্ত্রপাতি) পাওয়া গেছে যা থেকে বোঝা যায় ঐ এলাকা থেকে এক সময়ে সহজে পানির নাগাল পাওয়া যেত। এই এলাকায় হাতি ,জিরাফ ও অন্যান্য প্রাণী বাস করত।
১৮ মার্চ

তেল বরাদ্দের বার্ষিকী (মেক্সিকো)
খ্রিস্টীয় ভোজ দিবস:
জেরুসালেমের আলেকজান্ডার
লুস্কার অ্যানসেল্ম
জেরুসালেমের সিরিল
এডওয়ার্ড দি শহীদ
ফ্রিডিয়ানাস
উদ্ধারক
১৮ মার্চ (পূর্ব অর্থোডক্স লিটারজিক্স)
পতাকা দিবস (আরুবা)
গ্যালিপোলি স্মৃতি দিবস (তুরস্ক)
পুরুষ ও সৈনিক দিবস (মঙ্গোলিয়া)
অর্ডন্যান্স কারখানা দিবস (ভারত)
শীলার দিন (আয়ারল্যান্ড, কানাডা, অস্ট্রেলিয়া)
শিক্ষক দিবস (সিরিয়া)